Europinė stinta

Salmo eperlanus Linnaeus, 1758

Europinė stinta, (Osmerus eperlanus) – stintinių (Osmeridae) šeimos žuvis. Turi specifinį, panašų į agurkų kvapą.

Paplitimas 
Paplitusios šiaurės vakarų ir šiaurės Europoje, ypač Šiaurės, Baltijos, Baltosios, Pečioros jūrų, Biskajos įlankos rytinės pakrantės vandenyse, gretimose upėse ir ežeruose, bei plačiai išplitusios Baltijos šalių, Suomijos, Rusijos Federacijos (Kaliningrado, Leningrado, Pskovo, Novgorodo, Murmansko (išskyrus vidinę dalį), Tverės srityse, Karelijos Respublikoje) teritorijose.</small>

Veisimasis 
Europinės stintos Lietuvoje neršia anksti pavasarį – balandžio mėnesį. Ikrus išneršia ant vandens augalų, žvirgždėto, smėlėto dugno.

Mityba 
Maitinasi zooplanktonu bei bentosu.

Porūšiai 
Išskiriami du porūšiai:<ref name="Postglacial evolution of the visual pigments of the smelt,Osmerus eperlanus mordax">sciencedirect.com / [https://www.sciencedirect.com/science/article/abs/pii/0042698974900947 Postglacial evolution of the visual pigments of the smelt,Osmerus eperlanus mordax]; C.D.B. Bridges, C.E. Delisle; Vision Research, Volume 14, Issue 5, May 1974, Pages 345–356 | Received 10 August 1973, Available online 13 March 2003.</ref>
 Osmerus eperlanus mordax;
 Osmerus eperlanus eperlanus;

Anadrominis Osmerus eperlanus mordax porūšis panašūs į Osmerus eperlanus eperlanus porūšį tuo, kad pavasarinės žuvų neršto migracijos metu jų tinklainėje yra beveik grynas porfiropsinas.

Europinės stintos Lietuvoje 
Lietuvoje stintos labai dažnos verslinės žuvys, 2011 m. šalyje buvo sugauta 115 440 kg didstinčių ir 7748 kg ežerinių stintelių. Kasmet rengiama šventė „Palangos stinta“. Lietuvoje gyvena 3 formų stintos: Baltijos jūroje praeivės ir gėluose vidaus vandenyse sėslios:
 didstintė (Osmerus eperlanus eperlanus); praeivės, jos gyvena Baltijos jūroje ties Lietuvos krantais, neršti plaukia į Kuršių marias ir Nemuno žemupį. Kūnas 15-18 cm, retais atvejais 30 cm ilgio (rekordinio ilgio sugauta siekė 45 cm) ir žemas, sveria iki 75 g, bet dažniausiai 25–30 g (rekordinio svorio sugauta, 178 g). Nugara žalsvai rusva, šonai melsvai sidabriški, pilvas baltas. Žvynai maži, ploni, matinio atspalvio. Maksimalus užregistruotas amžius: 10 metų.
 stintelė (Osmerus eperlanus mordax spirinchus); gyvena sėsliai Kuršių mariose, kartais Nemuno deltoje. Kūno ilgis 8–10 cm, svoris 5–6 g.
 ežerinė stintelė (Osmerus eperlanus mordax relicta); gyvena sėsliai gėluose šaltavandeniuose šalies ežeruose, tokiuose kaip Drūkšiai, Lūšiai, Dusia. Kūno ilgis 15–20 cm, bet dažniausiai 6–8 cm, svoris 30–40 g, bet dažniausiai 2–5 g.

Taip pat skaitykite 
Lietuvos žuvų rūšių sąrašas

Šaltiniai

Nuorodos 
 youtube.com / European Smelt (Osmerus eperlanus) Underwater UK (nufilmuotoje video vaizdo medžiagoje europinės stintos)
 youtube.com / Smelt (Osmerus eperlanus) nocturnal spawning migration in Norsjø, southeastern Norway (pietryčių Norvegijoje nufilmuotoje video vaizdo medžiagoje, europinių stintų naktinė migracija)

Stintžuvės